La màgia dels contacontes inundarà el Saló d’actes de la Casa de Cultura el 20 de maig
2025-07-24

La programació gratuïta d’activitats d’animació lectora de les Biblioteques Municipals de Burjassot portarà la màgia dels contacontes a la Casa de Cultura del municipi divendres que ve 20 de maig a partir de les 18 hores. Una vesprada en la qual les històries de “Contes de naps, pedres i princeses”, de la mà de la companyia El teixidor de paraules, sorprendran al públic assistent.

Capitanejats per Carles Cano Peiró, “Contes de naps, pedres i princeses”, atraurà l’atenció dels xicotets assistents a través de contes i tècniques diverses en les quals es narrarà una llegenda africana amb el teatre de paper o Kamishibai, un conte tradicional rus adaptat i que tindrà com a element principal la participació dels xiquets o un conte acumulatiu comptat amb un àlbum, proposant divertides endevinalles.

Tot açò sense oblidar un conte divertidíssim de les princeses de colors que tindrà una part màgica, cançons i…moltes sorpreses.

Una vesprada de foment de la lectura a través del contacontes; a través de la paraula creada a partir de la literatura i dels llibres.